3. การประกอบธุรกิจของแต่ละสายผลิตภัณฑ์

  (1) ลักษณะของผลิตภัณฑ์หรือบริการ

บริษัทฯ เป็นผู้ผลิตประเภท OEM
ซึ่งผลิตภัณฑ์ทั้งหมดจะได้รับการออกแบบและการจัดจำหน่ายโดยลูกค้าของบริษัทฯ ดังนั้น
ผลิตภัณฑ์หลักของบริษัทฯ จะมีการปรับเปลี่ยนรูปแบบไปเรื่อยๆ
ตามสภาวะตลาดและความต้องการลูกค้า
โดยผลิตภัณฑ์ที่จำเป็นต้องมีความแม่นยำในการผลิตสูงและต้องมีการควบคุมการผลิตอย่างใกล้ชิด
จะผลิตโดยเครื่องจักร ส่วนผลิตภัณฑ์ทั่วไปจะเป็นการผลิตและประกอบโดยใช้คนงาน ในปัจจุบัน
ผลิตภัณฑ์หลักของบริษัท แบ่งเป็น 3 กลุ่ม คือ กลุ่มอุปกรณ์สำนักงาน กลุ่มอุปกรณ์โทรคมนาคม
กลุ่มอุปกรณ์คอมพิวเตอร์ และอื่นๆ โดยมีรายละเอียด ดังนี้

  ก) กลุ่มอุปกรณ์สำนักงาน

-   เครื่องคำนวณอีเล็คโทรนิคส์ (Calculators)

  บริษัทฯ เริ่มดำเนินการผลิตเครื่องคำนวณอีเล็คโทรนิคส์ตั้งแต่ปี 2533
  ให้กับลูกค้าที่เป็นผู้นำตลาดด้านเครื่องคำนวณอีเล็คโทรนิคส์ เช่น Casio, Sharp, Texas
  Instruments และ Canon เป็นต้น
  การผลิตเครื่องคำนวณในระยะแรกจะใช้เทคโนโลยีไม่สูงมาก
  โดยเป็นเครื่องคำนวณที่ใช้ในการคำนวณทั่วไป (บวกลบคูณหาร) ซึ่งบริษัทฯ
  ได้มีการพัฒนาเทคโนโลยีการผลิตและพัฒนาพนักงานให้สามารถผลิตเครื่องคำนวณที่มีความซับซ้อนมากยิ่งขึ้น
  เช่น เครื่องคำนวณที่ใช้ในการคำนวณทางการเงิน (Financial Calculator)
  เครื่องที่ใช้ในการคำนวณคณิตศาสตร์ชั้นสูง (Scientific Calculator)
  และเครื่องคำนวณที่มีเครื่องพิมพ์ (Printing Calculator)
  โดยสามารถพิมพ์การคำนวณออกมาได้ อย่างไรก็ตาม บริษัทฯ
  อาจลดสัดส่วนการผลิตเครื่องคำนวณอีเล็คโทรนิคส์ลงในอนาคต
  เนื่องจากอัตรากำไรขั้นต้นของผลิตภัณฑ์นี้ค่อนข้างต่ำกว่านโยบายอัตรากำไรขั้นต้นของบริษัทฯ

-   เครื่องโทรสาร (Facsimile)

  บริษัทฯ ทำการผลิตเครื่องโทรสาร 2 ประเภท คือ ระบบพ่นหมึก (Ink-Jet)
  ซึ่งเป็นระบบที่ใช้น้ำหมึกในการพิมพ์ และใช้กระดาษธรรมดา (A4) และระบบ Thermal
  Printer Head (TPH)
  ซึ่งเป็นระบบที่ใช้ความร้อนแทนหมึกในการทำให้เกิดภาพและใช้กระดาษเคลือบคาร์บอน
  โดยที่ผ่านมาบริษัทฯ ผลิตเครื่องโทรสารระบบ Ink-Jet และระบบ TPH ในสัดส่วนร้อยละ 90
  และร้อยละ 10 ของจำนวนเครื่องโทรสารที่ผลิต ตามลำดับ การผลิตเครื่องโทรสารระบบ
  Ink-Jet จะเป็นการผลิตในลักษณะของ OEM และระบบ TPH จะเป็นการผลิตในลักษณะของ
  ODM (Original Design Manufacturing) โดยระบบ TPH
  เป็นระบบที่ได้รับการออกแบบโดยฝ่ายวิจัยและพัฒนาของ Kinpo Electronics Inc.
  และให้บริษัทฯ ทำการผลิต ในปัจจุบันบริษัทฯ ผลิตเครื่องโทรสารทั้งระบบ Ink-Jet และระบบ
  TPH ให้กับ Olivetti นอกจากนี้บริษัทฯ ยังผลิตเครื่องโทรสารระบบ TPH ให้แก่ Olivetti
  ,Canon และ OKI

  ข) กลุ่มโทรคมนาคม

-   เครื่องโทรศัพท์ไร้สายและโทรศัพท์เคลื่อนที่ (40 MHz Cordless, Dect Phone and
    Mobile Telephone CDMA, TDMA)

  เครื่องโทรศัพท์ไร้สาย 40 MHz
  ส่วนใหญ่เป็นเครื่องโทรศัพท์ไร้สายที่ได้รับความนิยมมากในเอเชียในราคาที่ค่อนข้างต่ำ
  เครื่องโทรศัพท์ไร้สาย 2.4
  GHzเป็นเครื่องโทรศัพท์ไร้สายที่ส่งสัญญาณระยะไกลและชัดเจนได้รับความนิยมมากในประเทศแถบยุโรป

  โทรศัพท์เคลื่อนที่ระบบต่างๆ เช่น ระบบ CDMA (Code Division Multiple Access)
  และระบบ TDMA (Time Division Multiple Access)
  ซึ่งเป็นระบบที่มีความทันสมัยกว่าและกำลังเป็นที่ต้องการของตลาดในต่างประเทศ โดยบริษัทฯ
  ผลิตโทรศัพท์ระบบ CDMA ให้แก่ Wide Telecom, Inc. และผลิตโทรศัพท์ระบบ TDMA
  และโทรศัพท์ไร้สายให้กับ Telian Corporation ในสัญญาการร่วมทุนระบุให้บริษัทฯ
  เป็นผู้ผลิตรายเดียวที่ผลิตผลิตภัณฑ์ที่ออกแบบโดย Telian และ Wide Telecom
  (รายละเอียดของสัญญาร่วมทุนปรากฎในข้อ 11)
  ผลิตภัณฑ์ส่วนใหญ่ส่งออกไปจำหน่ายในประเทศจีนเกาหลี ประเทศแถบอเมริกาใต้ ตะวันออกกลาง
  และยุโรป

  หมายเหตุ: โทรศัพท์เคลื่อนที่ระบบ CDMA เป็นโทรศัพท์เคลื่อนที่ระบบดิจิตอล
  ซึ่งมีช่องส่งสัญญาณที่กว้างกว่าระบบทั่วไป ช่วยทำให้การสื่อสารมีความชัดเจนและเสียงรบกวนน้อย
  ส่วนโทรศัพท์เคลื่อนที่ระบบ TDMA เป็นระบบดิจิตอลเช่นกัน
  ช่องสัญญาณถูกออกแบบให้สามารถรองรับการใช้งานของผู้ใช้ได้หลายๆคนและรับส่งสัญญาณเป็นช่วงเวลาช่วยให้การสื่อสารมีความชัดเจน

-   เครื่องรับสัญญาณดาวเทียม (Integrated Receiver Decoder - IRD)

  บริษัทฯ เริ่มดำเนินการผลิต IRD ในลักษณะของ OEM ตั้งแต่ปี 2539 โดย IRD
  เป็นอุปกรณ์ที่ใช้สำหรับแปลงสัญญาณเป็นสัญญาณภาพและเสียง ซึ่ง IRD ที่บริษัทฯ
  ผลิตสามารถใช้งานได้ทั้งกับจานดาวเทียม และสายเคเบิล บริษัทฯ
  คาดว่าความต้องการใช้ผลิตภัณฑ์ IRD มีแนวโน้มที่จะเติบโตอย่างมากในอนาคต
  ซึ่งผลิตภัณฑ์ส่วนใหญ่กว่าร้อยละ 88 เป็นการผลิตเพื่อส่งออก โดยเฉพาะประเทศออสเตรเลีย
  สหรัฐฯ ยุโรป ส่วนที่เหลือร้อยละ12 ผลิตให้กับลูกค้าในประเทศ ได้แก่ United
  Broadcasting Corporation (UBC)

-   เคเบิลโมเด็ม (Cable-modem)

  Cable-modem เป็นอุปกรณ์ที่เชื่อมต่อระหว่างเครื่องคอมพิวเตอร์และอุปกรณ์สื่อสาร
  โดยจะทำการแปลงสัญญาณที่ผ่านมากับสายโทรศัพท์ให้เป็นสัญญาณภาพและเสียง
  ในปัจจุบันอุตสาหกรรมการสื่อสารผ่านอินเตอร์เนทมีความนิยมเพิ่มมากขึ้น บริษัทฯ
  จึงเล็งเห็นความสำคัญของ Cable-modem และเริ่มดำเนินการผลิตในปี 2542 ให้แก่ Terayon
  ซึ่งเป็นผู้ผลิตและจำหน่ายรายใหญ่ในประเทศสหรัฐอเมริกา โดย Cable-modem ที่บริษัทฯ
  ผลิตจะเป็นแบบที่สามารถต่อเชื่อมกับสายเคเบิลได้
  เพื่อเพิ่มประสิทธิภาพในการรับส่งข้อมูลให้รวดเร็วยิ่งขึ้น

  ค) กลุ่มอุปกรณ์คอมพิวเตอร์

-   เครื่องพิมพ์เอกสาร (Printer)

    บริษัทฯ เป็นผู้ผลิตเครื่องพิมพ์เอกสารระบบพ่นหมึก (Ink-Jet) ให้แก่ Hewlett Packard
    (HP) ภายใต้เครื่องหมายการค้า Hewlett Packard โดยเครื่องพิมพ์ที่ให้บริษัทฯ
    ดำเนินการพัฒนาจากต้นแบบของ HP ให้มีต้นทุนที่ถูกลงและปริมาณมาก บริษัทฯ คาดว่ากลุ่ม HP
    จะคงเป็นลูกค้าที่สำคัญของบริษัทฯ อย่างต่อเนื่องในอนาคต
    เนื่องจากบริษัทสามารถผลิตสินค้าที่มีคุณภาพที่ดีแต่มีต้นทุนที่ต่ำ และให้การบริการที่ยอดเยี่ยม
    ทำให้สามารถรักษาความสัมพันธ์ที่ดีระหว่างบริษัทไว้ได้

ปัจจุบัน บริษัทฯ ได้รับสิทธิและประโยชน์จากคณะกรรมการส่งเสริมการลงทุน จำนวน 4 ฉบับ ได้แก่
เลขที่ 1573/2540 ได้รับวันที่ 13 สิงหาคม 2540 เลขที่ 1727/2540 ได้รับวันที่ 1 กุมภาพันธ์
2544 เลขที่ 1206/2543 ได้รับวันที่ 5 มกราคม 2543 และเลขที่ 1629/2543 ได้รับวันที่ 16
สิงหาคม 2543 โดยมีสาระสำคัญของบัตรส่งเสริม ดังนี้

+--------------------------+----------+----------+----------+----------+
|                          | 1        | 1        | 1        | 1        |
|                          | 573/2540 | 727/2540 | 206/2543 | 629/2543 |
+==========================+==========+==========+==========+==========+
| สิทธิและประโยชน์            |          |          |          |          |
+--------------------------+----------+----------+----------+----------+
| ได้รับยกเว้นภาษีเงินได้นิติบุค    | 8 ปี      | 3 ปี      | 8 ปี      | 3 ปี      |
| คลสำหรับกำไรสุทธิที่ได้จากการป |          |          |          |          |
| ระกอบกิจการที่ได้รับการส่งเสริม | (        | (        | (        | (        |
|                          | นับจากวันที่ | นับจากวันที่ | นับจากวันที่ | นับจากวันที่ |
| ในกรณีที่กิจการขาด           | 23       | 1 มิถุนายน | 31 มีนาคม | 1 มิถุนายน |
| ทุนในระหว่างเวลาที่ได้รับยกเว้น | กรกฎาคม  | 2544 ถึง  | 2543 ถึง  | 2544 ถึง  |
| ให้นำขาดทุนประจำปีท         | 2541 ถึง  | 31       | 30 มีนาคม | 31       |
| ี่เกิดขึ้นในระหว่างเวลานั้นไปหักอ | 22       | พฤษภาคม  |          | พฤษภาคม  |
| อกจากกำไรสุทธิที่เกิดขึ้นภายหลัง | กรกฎาคม  | 2547)    | 2551)    | 2547)    |
| ระยะเวลาได้รับยกเว้นได้ไม่เกิน | 2549)    |          |          |          |
| 5 ปีนับแต่วันพ้นกำหนดเวลานั้น   |          |          |          |          |
| โดยจะเลือกหักจากกำไร       |          |          |          |          |
| สุทธิของปีใดปีหนึ่งหรือหลายปีก็ได้ |          |          |          |          |
+--------------------------+----------+----------+----------+----------+
| ได้รับยกเว้นไม่ต้อ            |         |         |         |         |
| งนำเงินปันผลจากกิจการที่ได้รับก |          |          |          |          |
| ารส่งเสริมซึ่งได้รับยกเว้นตามข้อ |          |          |          |          |
| 1 ข้างต้น                  |          |          |          |          |
| ไปรว                     |          |          |          |          |
| มคำนวณเพื่อเสียภาษีเงินได้ตลอด |          |          |          |          |
| ระยะเวลาที่ผู้ได้รับการส่งเสริมไ |          |          |          |          |
| ด้รับยกเว้นภาษีเงินได้นิติบุคคลนั้น |          |          |          |          |
+--------------------------+----------+----------+----------+----------+
| ได้รับลดหย่อนภาษีเ           |         |         |         |         |
| งินได้นิติบุคคลสำหรับกำไรสุทธิที่ไ |          |          |          |          |
| ด้รับจากการลงทุนในอัตราร้อยละ |          |          |          |          |
| 50 ของอัตราปกติมีกำหนด 5 ปี  |          |          |          |          |
| นับจากวันที่พ้นกำหนดตามข้อ 1   |          |          |          |          |
+--------------------------+----------+----------+----------+----------+
| ได้รับอนุญาตให้หักค่าขนส่ง      |         |         |         |         |
| ค่าไฟฟ้า และค่าประปา 2      |          |          |          |          |
| เท่าของ                   |          |          |          |          |
| ค่าใช้จ่ายดังกล่าวเป็นระยะเวลา |          |          |          |          |
| 10 ปี                     |          |          |          |          |
| นับแต่วันที่เริ่มม              |          |          |          |          |
| ีรายได้จากการประกอบกิจการนั้น |          |          |          |          |
+--------------------------+----------+----------+----------+----------+
| ได้รับยกเว้นอากรข           | 5 ปี      | 1 ปี      | 5 ปี      | 1 ปี      |
| าเข้าสำหรับวัตถุดิบและวัสดุจำเป | นับ       | นับ       | น        | นับ       |
| ็นที่ต้องนำเข้ามาจากต่างประเทศ | แต่วันที่นำเ | แต่วันที่นำเ | ับแต่วันนำเ | แต่วันที่นำเ |
| เพื่อใช้ในการผลิตเพื่อการส่งออก | ข้าครั้งแรก | ข้าครั้งแรก | ข้าครั้งแรก | ข้าครั้งแรก |
+--------------------------+----------+----------+----------+----------+
| ได้รับยกเว้นอากร            | 5 ปี      | 1 ปี      | 5 ปี      | 1 ปี      |
| ขาเข้าสำหรับของที่ผู้ได้รับการส่ง | น        | น        | น        | น        |
| เสริมนำเข้ามาเพื่อส่งกลับออกไป | ับแต่วันนำเ | ับแต่วันนำเ | ับแต่วันนำเ | ับแต่วันนำเ |
|                          | ข้าครั้งแรก | ข้าครั้งแรก | ข้าครั้งแรก | ข้าครั้งแรก |
+--------------------------+----------+----------+----------+----------+
| ได้รับอนุญาตให้หักเงินได้พึง     |         |         |         |         |
| ประเมินเป็นจำนวนเท่ากับร้อยละ |          |          |          |          |
| 5                        |          |          |          |          |
| ของรายได้ที่เพิ่มขึ้นจากปีก      |          |          |          |          |
| ่อนจากการส่งออกเป็นระยะเวลา |          |          |          |          |
| 10 ปี                     |          |          |          |          |
| นับแต่วันที่ม                 |          |          |          |          |
| ีรายได้จากการประกอบกิจการนั้น |          |          |          |          |
| ทั้งนี้                      |          |          |          |          |
| รายได้จากการส่งออกของปีนั้นๆ  |          |          |          |          |
| จะต้องไม่ต่ำกว              |          |          |          |          |
| ่ารายได้จากการส่งออกเฉลี่ยของ |          |          |          |          |
| 3 ปีย้อนหลังยกเว้น 2 ปีแรก    |          |          |          |          |
+--------------------------+----------+----------+----------+----------+
| เงื่อนไข                   |          |          |          |          |
+--------------------------+----------+----------+----------+----------+
| 1.                       | 44       | 122      | 2        | 11       |
| ก                        | ,000,000 | ,263,000 | ,790,000 | ,050,000 |
| ำลังการผลิตต่อปีรวมปีละประมาณ | ชุด       |          |          |          |
|                          |          | ชุด       | ชุด       | ชุด       |
+--------------------------+----------+----------+----------+----------+
| (เวลาทำงาน 24 ชั่วโมง/วัน : |          |          |          |          |
| 365 วัน/ปี)                |          |          |          |          |
+--------------------------+----------+----------+----------+----------+
| 2. ที่ตั้งโรงงาน             | จังห      | จังหวัด    | จังห      | จังหวัด    |
|                          | วัดเพชรบุรี | สมุทรสาคร | วัดเพชรบุรี | สมุทรสาคร |
+--------------------------+----------+----------+----------+----------+

(2) การตลาดและภาวะการแข่งขัน

(ก) การตลาด

  ในการเป็นผู้นำด้านการผลิตสินค้าประเภท OEM บริษัทฯ มีกลยุทธ์การแข่งขันที่สำคัญ สรุปได้ดังนี้

คุณภาพของสินค้า

บริษัทฯ ผลิตสินค้าที่มีคุณภาพ มีการตรวจสอบคุณภาพของวัตถุดิบและผลิตภัณฑ์ในทุกขั้นตอนการผลิต
เริ่มจากตรวจสอบคุณภาพของวัตถุดิบโดยทำการสุ่มตรวจตามอัตราส่วนของวัตถุดิบที่ได้รับ
หลังจากนั้นก็นำชิ้นส่วนต่างๆ มาทำการประกอบ เป็นแผงวงจร (PCB) และเข้าสู่สายการผลิตหลัก
(Main Assembly) หลังจากนั้นจะมีการตรวจสอบโครงสร้างภายนอกของสินค้าที่ผลิตทุกเครื่อง
(IPQC) รวมทั้งสุ่มตรวจระบบการทำงานของสินค้าก่อนเข้าสู่กระบวนการบรรจุภัณฑ์
การดำเนินการดังกล่าว ทำให้บริษัทฯ ได้รับการยอมรับจากลูกค้า เช่น ในปี 2541 บริษัทฯ
ได้รับรางวัล Supplier Excellent Award จาก Texas Instruments
ประเทศสหรัฐอเมริกา และได้รับรางวัล Prime Minister Quality Award
จากสำนักนายกรัฐมนตรี และในปี 2543 The HP Asian Excellent Supplier Award จาก
Hewlett Packard และ The Supplier Excellent จาก Advance Digital Broadcast
รวมทั้ง ได้รับการรับรองคุณภาพตามมาตรฐานสากล จาก British Approvals Board of
Telecommunications (BABT), มอก. จากสำนักงานมาตรฐานผลิตภัณฑ์อุตสาหกรรม
กระทรวงอุตสาหกรรม ISO9001 version 2000 จาก WIT International Assessment
(Thailand) Co.,Ltd., ประเทศจีน, ISO 14001 version 1996 จาก AFAQ &
BESTCERT (Thailand) Co.,Ltd., ประเทศฝรั่งเศส และ QS9000 จาก AFAQ &
BESTCERT (Thailand) Co.,Ltd., ประเทศสหรัฐอเมริกาในปี 2544

นอกจากนี้ บริษัทฯ ยังมีระบบการจัดการและควบคุมคุณภาพของสินค้าที่ดี
โดยระบบที่ว่านี้จะทำการควบคุมจำนวนผลิตภัณฑ์ที่ชำรุด และนำมาตรฐานการผลิตที่ได้
มาวิเคราะห์เพื่อพัฒนาการควบคุมการผลิตให้ได้ผลิตภัณฑ์ที่มีคุณภาพมาตรฐาน

นโยบายราคา

โดยทั่วไปของธุรกิจ OEM ระดับราคาเบื้องต้นจะถูกกำหนดโดยลูกค้า เช่น Hewlett Packard
(HP) ซึ่งบริษัทฯ จะกำหนดราคาในระดับที่แข่งขันได้ ในการที่บริษัทฯ
สามารถใช้นโยบายราคาดังกล่าวได้ เนื่องจากบริษัทฯ มีความสัมพันธ์อันดีกับผู้จำหน่ายวัตถุดิบ
ทำให้บริษัทฯ สามารถเจรจาซื้อวัตถุดิบในเงื่อนไขที่ดีกว่าราคาตลาดทั่วไป และบริษัทฯ
มีการพัฒนาสายการผลิตเพื่อให้ต้นทุนในการผลิตให้ต่ำอยู่เสมอ

จัดส่งผลิตภัณฑ์ตรงเวลา

นอกจากความสัมพันธ์ที่ดีกับผู้จำหน่ายวัตถุดิบ บริษัทฯ ได้มีระบบการจัดซื้อวัตถุดิบที่รัดกุม
โดยเริ่มจากแผนกจัดหาวัตถุดิบออกใบขอซื้อวัตถุดิบ (Purchasing Request)
ตรวจสอบคุณสมบัติของวัตถุดิบ (Specification) หากไม่มีการเปลี่ยนแปลง ก็จะออกใบสั่งซื้อ
(Purchasing Order) ให้ผู้จำหน่ายวัตถุดิบเพื่อจัดหาวัตถุดิบและส่งให้กับบริษัทฯ
โดยขั้นตอนทั้งหมดใช้เวลาประมาณ 47 วัน
ด้วยระยะเวลาการจัดหาวัตถุดิบและกระบวนการผลิตซึ่งมีเวลาแน่นอน ทำให้บริษัทฯ
สามารถจัดส่งผลิตภัณฑ์ให้ลูกค้าได้ตรงต่อเวลาเสมอ ณ 31 ธันวาคม 2545

สายการผลิตที่ยืดหยุ่น

สายการผลิตของบริษัทฯ สามารถรองรับการผลิตผลิตภัณฑ์ได้หลากหลายประเภท
ทำให้สามารถตอบสนองความต้องการของลูกค้าได้อย่างเต็มที่ และบริษัทฯ
มีการปรับปรุงเทคโนโลยีในการผลิตอยู่เสมอ โดยทำการวิจัยและพัฒนาผลิตภัณฑ์
ทำให้ประสิทธิภาพในการผลิตของบริษัทฯ เป็นที่ยอมรับของลูกค้า

การจำหน่ายและช่องทางการจำหน่าย

บริษัทฯ มีช่องทางจำหน่าย 3 ช่องทาง คือ ขายโดยตรงให้แก่ลูกค้า และขายผ่านกลุ่มบริษัทใหญ่
ได้แก่ กลุ่ม Kinpo และอีกส่วนหนึ่งเป็นการขายผ่านบริษัทร่วมและบริษัทอื่นๆ ได้แก่ Telian
Corporation, Wide Telecom Inc., Afreey, Inc. และ กลุ่ม Power Digital

การขายสินค้าผ่านกลุ่มบริษัทใหญ่ การกำหนดราคาขาย (Mark up) จะเป็นไปตามสัญญาการผลิต
(Supply /Manufacturing Agreement)
ส่วนการขายผ่านบริษัทร่วมและบริษัทอื่นๆบางบริษัทจะเป็นการขายสินค้าตามสัญญาร่วมทุนและสัญญาการให้ใช้เทคโนโลยี
(รายละเอียดของสัญญาปรากฏใน ข้อ 11)

+---------------------+--------+-----+----------+-----+--------+-----+
|                     | ปี 2543 |     | ปี 2544   |     | ปี 2545 |     |
+---------------------+--------+-----+----------+-----+--------+-----+
|                     | ล้านบาท | %   | ล้านบาท   | %   | ล้านบาท | %   |
+---------------------+--------+-----+----------+-----+--------+-----+
| 1.  Kinpo           | 8,     | 26  | 4,908.78 | 15  | 3,     | 11  |
|     Electronics,    | 482.14 | .94 |          | .19 | 606.70 | .14 |
|     Inc.            |        |     |          |     |        |     |
+---------------------+--------+-----+----------+-----+--------+-----+
| 2.  Forward         | 18.18  | 0   | 2.76     | 0   | -      | -   |
|     International   |        | .06 |          | .01 |        |     |
|     Ltd.            |        |     |          |     |        |     |
+---------------------+--------+-----+----------+-----+--------+-----+
| 3.  Compal          | -      | -   | -        | -   | -      | -   |
|     Electronics,    |        |     |          |     |        |     |
|     Inc.            |        |     |          |     |        |     |
+---------------------+--------+-----+----------+-----+--------+-----+
| 4.  Power Digital   | -      | -   | 42.22    | 0   | 52.23  | 0   |
|     Communication   |        |     |          | .13 |        | .16 |
|     Co., Ltd.       |        |     |          |     |        |     |
+---------------------+--------+-----+----------+-----+--------+-----+
| 5.  Telian          | 1,     | 3   | 61.97    | 0   | 441.56 | 1   |
|     Corporation     | 196.83 | .80 |          | .19 |        | .36 |
+---------------------+--------+-----+----------+-----+--------+-----+
| 6.  Wide Telecom    | 88.91  | 0   | 5.55     | 0   | 779.07 | 2   |
|     Inc.            |        | .28 |          | .02 |        | .41 |
+---------------------+--------+-----+----------+-----+--------+-----+
| 7.  Afreey Inc.     | 1,     | 3   | 62.05    | 0   | 1.29   | 0   |
|                     | 106.61 | .51 |          | .19 |        | .00 |
+---------------------+--------+-----+----------+-----+--------+-----+
| 8.  Logistar        | -      | -   | 827.18   | 2   | 8,     | 27  |
|     International   |        |     |          | .56 | 865.07 | .39 |
|     holding Co.,    |        |     |          |     |        |     |
|     Ltd.            |        |     |          |     |        |     |
+---------------------+--------+-----+----------+-----+--------+-----+
| รวม                 | 10,    | 34  | 5,910.51 | 18  | 13,    | 42  |
|                     | 892.67 | .59 |          | .29 | 745.92 | .46 |
+---------------------+--------+-----+----------+-----+--------+-----+

หมายเหตุ จำนวนดังกล่าวรวมถึงกระบวนการระหว่างผลิต เช่น สินค้ากึ่งสำเร็จรูป

มูลค่าการขายสินค้าผ่านบริษัทในกลุ่มและร้อยละของยอดขายรวม

  ------------ ----------- -------- ----------- -------- ----------- --------
               ปี 2543               ปี 2544               ปี 2545      

               ล้านบาท      %        ล้านบาท      %        ล้านบาท      %

  ในประเทศ     1,029.49    3.27     969.43      3.00     512.31      1.58

  ต่างประเทศ    30,453.33   96.73    31,344.91   97.00    31,851.69   98.42

  รวม          31,482.82   100.00   32,314.34   100.00   32,364.00   100.00
  ------------ ----------- -------- ----------- -------- ----------- --------

ลักษณะของกลุ่มลูกค้าและลูกค้าเป้าหมาย

กลุ่มลูกค้าที่สำคัญของบริษัทฯ ส่วนใหญ่เป็นกลุ่มบริษัทที่เป็นผู้ผลิตและจำหน่ายเครื่องใช้สำนักงาน
อุปกรณ์การสื่อสาร คอมพิวเตอร์ และผลิตภัณฑ์อีเล็คโทรนิคส์ชั้นนำของโลก เช่น Hewlett
Packard, Panasonic, Terayon, Olivetti, TCL, ADB, Hisense, Motolora,
Advance Digital Broadcast และ Canon เป็นต้น
โดยกว่ากึ่งหนึ่งของมูลค่าจำหน่ายของบริษัทฯ มาจากลูกค้ากลุ่มนี้ ซึ่งเป็นลักษณะของบริษัท OEM
ที่ส่วนใหญ่จะมีลูกค้าที่มีการสั่งซื้อในปริมาณมากอยู่ ประมาณ 3-4 ราย

ในอดีตการดำเนินธุรกิจของบริษัทฯ ยังคงต้องพึ่งพาบริษัทใหญ่ในการหาลูกค้า
ซึ่งการพึ่งพาดังกล่าวมีแนวโน้มที่ลดลงตามลำดับ และในปัจจุบันบริษัทฯ
ได้จัดตั้งสำนักงานในประเทศไต้หวัน เพื่อให้บริการลูกค้าและจัดหาลูกค้าใหม่ๆเพิ่มขึ้น
รวมทั้งมีการปรับปรุงสายการผลิตเพื่อให้ผลิตสินค้าที่มีความหลากหลายมากขึ้น
เพื่อตอบสนองความต้องการของลูกค้าได้หลายประเภทมากขึ้น

กลุ่มลูกค้าของบริษัทฯ นอกจากบริษัทฯ ชั้นนำในประเทศสหรัฐอเมริกาแล้ว
ยังมีลูกค้าขนาดกลางอีกมากกระจายตัวอยู่ทุกๆ ภูมิภาคในโลก ได้แก่จีน ไต้หวัน เกาหลี
ออสเตรเลีย และประเทศแถบยุโรปและอเมริกาใต้ ปัจจุบัน บริษัทฯ
สามารถรักษาความสัมพันธ์กับลูกค้าทั้งหมดได้เป็นอย่างดี โดยการให้บริการที่รวดเร็ว
ใช้วัสดุที่ได้มาตรฐาน ในราคาที่เหมาะสม

จากการที่ธุรกิจโทรคมนาคม คอมพิวเตอร์ มีอัตราการเติบโตเพิ่มมากขึ้น
บริษัทฯจึงมีนโยบายที่จะหาลูกค้าในธุรกิจดังกล่าวเป็นลูกค้าเป้าหมายเพิ่มมากขึ้น โดยในปัจจุบัน
บริษัทฯ ได้มีการเจรจากับลูกค้ารายใหม่ ๆ
หลายรายโดยเฉพาะในประเทศจีนที่ตลาดเติบโตค่อนข้างสูงในปัจจุบัน
ซึ่งคาดว่าจะมีการดำเนินธุรกิจกันได้ในอนาคตอันใกล้

(ข) ภาวะอุตสาหกรรมและการแข่งขัน

  การแข่งขันในอุตสาหกรรมประกอบสินค้าอีเล็คโทรนิคส์ สามารถจำแนกออกได้เป็น 3 กลุ่มใหญ่ๆ
  ได้แก่

1.  สินค้าที่ใช้เทคโนโลยีระดับสูง: สินค้าในกลุ่มนี้ได้แก่สินค้าประเภท คอมพิวเตอร์ ได้แก่
    โทรศัพท์เคลื่อนที่, โทรศัพท์มือถือระบบ CDMA,โทรศัพท์มือถือระบบ TDMA,
    โทรศัพท์มือถือระบบ GSM, Cable-modem ,Car PC , และเครื่องรับส่งสัญญาณดาวเทียม
    (IRD) เนื่องจากความต้องการสินค้าประเภทนี้ค่อนข้างสูง ไม่เฉพาะแต่ประเทศที่พัฒนาแล้ว
    แต่รวมถึงประเทศที่กำลังพัฒนาด้วย

2.  สินค้าที่ใช้เทคโนโลยีในระดับปานกลาง: สินค้าในกลุ่มนี้เป็นสินค้าที่ออกสู่ตลาดมาได้ระยะหนึ่ง
    เทคโนโลยีทางการผลิตค่อนข้างแพร่หลาย
    การพัฒนาทางด้านเทคโนโลยีที่ทำให้ต้นทุนการผลิตต่ำลงซึ่งทำให้ราคาเสนอขายแก่ผู้บริโภคในราคาต่ำลง
    ความต้องการของสินค้าประเภทนี้จึงมีมากขึ้น ตัวอย่างสินค้าประเภทนี้ ได้แก่
    สินค้าประเภทเครื่องพิมพ์เอกสาร,จอภาพ LCD ,Web
    Pad,เครื่องโทรสาร,เครื่องโทรศัพท์ไร้สายCordlessและเครื่องโทรศัพท์ไร้สาย Dect
    Phone

3.  สินค้าที่ใช้เทคโนโลยีต่ำ:
    สินค้าประเภทนี้เป็นสินค้าอีเล็คโทรนิคส์ที่ไม่จำเป็นต้องใช้เทคโนโลยีสูง
    แต่จำเป็นต้องใช้แรงงานจำนวนมาก และอาศัยจำนวนการผลิตมากๆ
    สินค้าในกลุ่มนี้มักจะถูกผลิตขึ้นประเทศที่กำลังพัฒนาซึ่งมีค่าแรงงานถูก
    โดยอาศัยค่าแรงที่ถูกในการทำกำไร ตัวอย่างสินค้าประเภทนี้ได้แก่ เครื่องคิดเลข
    โดยประเทศไทยในอดีตเป็นศูนย์กลางผลิตสินค้าที่ใช้เทคโนโลยีต่ำ แต่เนื่องจากในระยะหลัง
    แรงงานไทยได้มีการพัฒนาฝีมือขึ้น
    ทำให้บริษัทข้ามชาติหลายบริษัทหันมาผลิตสินค้าที่ใช้เทคโนโลยีสูงในประเทศไทย

สำหรับสินค้าที่บริษัทฯ ทำการผลิตนั้น
ส่วนใหญ่อยู่ในกลุ่มสินค้าที่ใช้เทคโนโลยีในระดับปานกลางถึงระดับสูง ได้แก่ โทรศัพท์เคลื่อนที่,
โทรศัพท์มือถือระบบ CDMA,โทรศัพท์มือถือระบบ TDMA, โทรศัพท์มือถือระบบ GSM, Cable-modem
,เครื่องโทรสาร,จอคอมพิวเตอร์(LCD)และเครื่องรับส่งสัญญาณดาวเทียม (IRD)

แนวโน้มอุตสาหกรรมและการแข่งขัน

  แนวโน้มธุรกิจการจ้างบริษัทภายนอกผลิต

  -การแข่งขันที่รุนแรงในอุตสาหกรรมอีเล็คโทรนิคส์
  กดดันให้บริษัทต่างๆมุ่งเน้นการใช้เทคโนโลยีเพื่อเสริมสร้างจุดแข็งของบริษัท
  การออกแบบคิดค้นผลิตภัณฑ์ และการสร้างตราสินค้า ทำให้บริษัทที่เป็นผู้นำในด้านเทคโนโลยี
  เร่งการผลิตขึ้น โดยใช้วิธีการจ้างบริษัทภายนอกผลิต
  ซึ่งสามารถสนองความต้องการด้านกำลังการผลิตจำนวนมากที่ได้คุณภาพ
  และยังมีความเชี่ยวชาญอีกด้วย

  อุตสาหกรรมการรับจ้างผลิตสินค้าอีเล็คโทรนิคส์(EMS) ได้กลายเป็นส่วนหนึ่งของลูกโซ่อุปทาน
  (Supply Chain) ในการเพิ่มขึ้นของรายได้ และกำไร
  ผู้ทำอุตสาหกรรมการรับจ้างผลิตสินค้าอีเล็คโทรนิคส์ (EMS) ต้องรวมถึงการเลือกสรร
  และจัดหาวัตถุดิบ ประกอบชิ้นส่วน การออกแบบ ระบบการประกอบที่สมบูรณ์
  การบริการขนส่งสินค้า และการบริการหลังการขาย
  ในด้านสินค้าอุปโภคบริโภคก็ยังมีการเคลื่อนไหวต่ออุตสาหกรรมการรับจ้างผลิตสินค้า(EMS)

  IDC[1] เชื่อมั่นว่าการจ้างบริษัทภายนอกผลิตมีแนวโน้มต่อไปในอนาคตอย่างเห็นได้ชัด
  ซึ่งบริษัทชั้นนำต่างๆ ได้ประสบกับความกดดันในการต้องจำกัดต้นทุน และการเพิ่มประสิทธิภาพ
  และบริษัทรับจ้างผลิตเหล่านี้ก็สามารถที่จะเพิ่มโอกาสทางการลดต้นทุนจากกระบวนการผลิตได้

  อุตสาหกรรมการรับจ้างผลิตสินค้าอีเล็คโทรนิคส์(EMS)ในภูมิภาคเอเชีย

  จากอุตสาหกรรมการผลิตสินค้าอีเล็คโทรนิคส์(EMS) ทั่วโลกมีรายได้เพิ่มขึ้น 28,000
  ล้านเหรียญสหรัฐ เป็น 98,000 ล้านเหรียญสหรัฐในปี 2543 แต่ลดลง7,500
  ล้านเหรียญสหรัฐในปี 2544 และคาดว่าจะลดลงไปอยู่ที่ 86,000 ล้านเหรียญสหรัฐ ในปี 2545
  อย่างไรก็ตาม IDC
  เชื่อมั่นว่ารายได้ของอุตสาหกรรมการผลิตสินค้าอีเล็คโทรนิคส์(EMS)จะเติบโตอย่างต่อเนื่องตั้งแต่ปี
  2546 ไปจนถึง 122,500 ล้านเหรียญสหรัฐ ในปี 2549 ซึ่งแสดงถึงการเติบโต ร้อยละ 9.3
  ต่อปี

การแข่งขันภายในอุตสาหกรรม EMS

อุตสาหกรรม EMS/OEM ในภูมิภาคเอเชียมีการเปลี่ยนแปลงอย่างมากในระยะ 2-3 ปีที่ผ่านมา
บริษัทฯชั้นนำในธุรกิจ EMS 10 บริษัท มีส่วนแบ่งการตลาดร้อยละ 54.9 ของตลาดรวมในปี 2544
คู่แข่งที่สำคัญของบริษัทเป็นบริษัทชั้นนำในสหรัฐอเมริกา และ สิงคโปร์ เช่น Solectron,
Jabill, Flextronics, Celestica และ Venture Manufacturing ซึ่งมีความได้เปรียบ
ในด้านขนาดการผลิต แหล่งเงินทุน และความเป็นผู้นำในตลาดโลก

อย่างไรก็ตามเมื่อเปรียบเทียบกันบริษัทในอุตสาหกรรม EMS ในอเมริกาและยุโรป ผู้ผลิตระดับกลาง
จะมีส่วนสำคัญในภูมิภาคเอเชียและยังสามารถสร้างผลกำไรจากธุรกิจได้อย่างดี
ในการพิจารณาเลือกบริษัทที่จะผลิต สินค้า นอกจากปัจจัยต้นทุนการผลิตแล้ว บริษัทผู้ว่าจ้าง
ยังคำนึงถึงคุณภาพของสินค้าและการบริการขนส่งบริษัทผู้ออกแบบหลายรายได้ให้ความสำคัญกับผู้ผลิตที่ได้รับ
ISO 9002, ISO 9001,QS9000 หรือ ISO14001 (การควบคุมสิ่งแวดล้อม)

จากการเป็นบริษัทที่มีฐานการผลิต ต้นทุนต่ำในประเทศไทย และ บริษัทชั้นนำต่างๆ
มีแนวโน้มที่จะว่าจ้างให้ บริษัทอื่นผลิตสินค้า (Outsourcing) และมีการขยายตัวของบริษัท OEM
เข้ามาในแถบภูมิภาคเอเซียมากขึ้น บริษัทฯพยายามเพื่อให้ได้รับประโยชน์นี้
ซึ่งบริษัทฯได้ลงทุนในสายการผลิตที่มีความยืดหยุ่นที่สามารถปรับเปลี่ยนให้ผลิตสินค้าได้ หลายประเภท
เช่น เครื่องพิมพ์สีชนิดพ่นหมึก (Ink Jet Color Printer) Dect phone โทรศัพท์ไร้สาย
โทรศัพท์มือถือCDMA และ TDMA เครื่องรับสัญญาณดาวเทียม พจนานุกรมอีเล็คโทรนิคส์
และเครื่องโทรสาร เป็นต้น ทั้งนี้บริษัทฯยังเป็นบริษัทที่เป็นที่รู้จัก และเป็นผู้ผลิตที่มีชื่อเสียงที่ได้รับ
ISO9001 version 2000 จาก WIT International Assessment (Thailand)
Co.,Ltd., ประเทศจีน, ISO 14001 version 1996 จาก AFAQ & BESTCERT
(Thailand) Co.,Ltd., ประเทศฝรั่งเศส และ QS9000 จาก AFAQ & BESTCERT
(Thailand) Co.,Ltd., ประเทศสหรัฐอเมริกาในปี 2544

จากปัจจัยข้างต้นส่งผลให้ บริษัทฯมีความได้เปรียบเหนือกว่าคู่แข่งขัน
ประกอบกับการที่บริษัทฯมีความสัมพันธ์อันดี กับผู้จำหน่ายวัตถุดิบ บริษัทฯจึง
มีอำนาจในการต่อรองในเงื่อนไขต่างๆได้ และบริษัทฯยังได้จัดตั้งฝ่ายวิจัยและพัฒนา
เพื่อควบคุมคุณภาพของสินค้าอีกด้วย และร่วมลงทุนในบริษัทที่มีศักยภาพ ในการออกแบบสินค้าประเภท
คอมพิวเตอร์โทรคมนาคม และ อุปกรณ์ที่เกี่ยวข้อง
นอกจากนี้เนื่องจากยังคงมีลูกค้าขนาดกลางบางรายที่ไม่ได้ให้ ความสนใจในการว่าจ้างบริษัท OEM
ขนาดใหญ่ แต่หันมาให้ความสนใจในการว่าจ้างบริษัทขนาดย่อมลงมา
บริษัทฯจึงมุ่งเป้าหมายที่จะแข่งขันในธุรกิจ OEM ในภูมิภาคนี้ มากกว่าจะแข่งขันกับบริษัท

EMS ขนาดใหญ่

การจัดหาผลิตภัณฑ์เพื่อจำหน่าย

บริษัทฯ มีโรงงาน 3 แห่ง แห่งแรกมี 3 โรงงาน ตั้งอยู่เลขที่ 60 หมู่ 8 ถนนเศรษฐกิจ
อำเภอกระทุ่มแบน จังหวัดสมุทรสาคร และแห่งที่สองมี 3 โรงงาน ตั้งอยู่เลขที่ 138 หมู่ 4
ถนนเพชรเกษม อำเภอเขาย้อย จังหวัดเพชรบุรี รวมเป็นพื้นที่ใช้สอยในประเทศไทย 193,600
ตารางเมตรแห่งที่สามซึ่งตั้งอยู่ในประเทศจีน ตั้งอยู่เลขที่18, JiangxingRd., Wujiang
Economic Development Zone, Jiangsu, China อยู่ระหว่างการก่อสร้าง
รวมเป็นพื้นที่ใช้สอยในประเทศจีน 298,667 ตารางเมตร

ในปัจจุบัน บริษัทฯ ได้ดำเนินการผลิตผลิตภัณฑ์ โดยใช้แรงงาน 1 กะต่อวัน (8 ชั่วโมง) บริษัทฯ
มีปริมาณการผลิตจริงโดยเฉลี่ยประมาณร้อยละ 75 ของกำลังการผลิตเต็มที่ โดยในปี 2543-2545
เป็นดังนี้

(หน่วย : พันชิ้น)

+---------------------------+-------------+-------------+-------------+
|                           | ปี 2543      | ปี 2544      | ปี 2545      |
+===========================+=============+=============+=============+
| ปริมาณการผลิตจริง            |             |             |             |
+---------------------------+-------------+-------------+-------------+
| กลุ่มอุปกรณ์สำนักงาน           |             |             |             |
+---------------------------+-------------+-------------+-------------+
| 1. Calculators            | 3,776       | 1,914       | 1,567       |
+---------------------------+-------------+-------------+-------------+
| 2. Fax Machine            | 1,116       | 372         | 312         |
+---------------------------+-------------+-------------+-------------+
| กลุ่มอุปกรณ์โทรคมนาคม         |             |             |             |
+---------------------------+-------------+-------------+-------------+
| 1. Cordless               | 836         | 776         | 2,164       |
+---------------------------+-------------+-------------+-------------+
| 2. IRD                    | 564         | 421         | 447         |
+---------------------------+-------------+-------------+-------------+
| 3. Pager                  | 63          | -           | -           |
+---------------------------+-------------+-------------+-------------+
| 4. Cable Modem            | 807.4       | 616         | 823         |
+---------------------------+-------------+-------------+-------------+
| 5. Dect phone             | -           | 1,145       | 2,225       |
|                           |             |             |             |
| 6. Mobile Phone           | -           | -           | 120         |
| (CDMA,TDMA)               |             |             |             |
+---------------------------+-------------+-------------+-------------+
| กลุ่มอุปกรณ์คอมพิวเตอร์         |             |             |             |
+---------------------------+-------------+-------------+-------------+
| 1. Printer (Inkjet, Dot   | 4,623       | 7,133       | 8,079       |
| Matrix, Photo, Printer    |             |             |             |
| for Electronics)          |             |             |             |
+---------------------------+-------------+-------------+-------------+
| 2. CD-ROM                 | 991         | 35          | -           |
+---------------------------+-------------+-------------+-------------+
| 3. อื่น ๆ                   | 510         | 76          | 71          |
+---------------------------+-------------+-------------+-------------+
| กลุ่มอุปกรณ์อื่น                | 235.5       | 155         | 101         |
+---------------------------+-------------+-------------+-------------+

ประเภทและแหล่งที่มาของวัตถุดิบสำคัญ

วัตถุดิบส่วนใหญ่นำเข้าจากต่างประเทศ ตารางต่อไปนี้แสดงแหล่งที่มาของวัตถุดิบสำคัญแต่ละประเภท

+------------------+--------------------------------+-----------------+
| ประเภท           | รายละเอียด                      | แหล่งที่มา         |
+------------------+--------------------------------+-----------------+
| LCD Panel        | TFT LCD Panel, Module          | ไต้หวัน เกาหลี จีน  |
+------------------+--------------------------------+-----------------+
| Radio Components | เสาอากาศและเครื่องกรอง           | เกาหลี ไต้หวัน จีน  |
|                  | รวมไปถึงอุปกรณ์ในการปรับแต่งเสียง    |                 |
|                  | เช่น RF Modulator, Tuner,       |                 |
|                  | Resonator                      |                 |
+------------------+--------------------------------+-----------------+
| Chip IC, IC และ  | วงจรไฟฟ้า                       | สิงคโปร์ ญี่ปุ่น      |
| IC encoders      | ซึ่งมีคุณสมบัติและขนาดแตกต่างก        | เกาหลี           |
|                  | ันตามประเภทของเครื่องใช้อีเล็คโทรนิคส์ |                 |
|                  |                                | สหรัฐอเมริกา      |
+------------------+--------------------------------+-----------------+
| Capacitors       | อุปกรณ์ควบคุมการไหลของกระแสไฟฟ้า   | สิงคโปร์ เกาหลี    |
|                  |                                | ไต้หวัน ญี่ปุ่น       |
+------------------+--------------------------------+-----------------+
| Pens             | หมึกพิมพ์สำหรับเครื่องพิมพ์            | สิงคโปร์          |
+------------------+--------------------------------+-----------------+
| Plastic Resins   | เม็ดพลาสติก                      | สิงคโปร์ เกาหลี    |
|                  |                                | มา              |
|                  |                                | เลเซียสหรัฐอเมริกา |
|                  |                                | เยอรมัน          |
+------------------+--------------------------------+-----------------+
| Printed Circuit  | แผ                             | จีน ไต้หวัน        |
| Boards (PCB)     | ่นพิมพ์วงจรอีเล็คโทรนิคส์ที่ใช้ในเครื่องใช้ |                 |
|                  |                                |                 |
|                  | อีเล็คโทรนิคส์ทุกประเภท             |                 |
+------------------+--------------------------------+-----------------+
| Adapters และ     | สายไฟและหม้อแปลงไฟฟ้า            | ไทย จีน มาเลเซีย  |
| Cables           |                                |                 |
+------------------+--------------------------------+-----------------+
| Printer Heads    | เป็นหัวเข็มใช้ในการพิมพ์เอกสาร       | สิงคโปร์ ญี่ปุ่น      |
|                  | ในเครื่องพิมพ์เ                    |                 |
|                  | อกสารและเครื่องคำนวณชนิดมีเครื่องพิมพ์ |                 |
+------------------+--------------------------------+-----------------+
| ชิ้นส่วนเบ็ดเตล็ด     | Screws, Nuts, Washers, Rollers | จีน ไต้หวัน        |
+------------------+--------------------------------+-----------------+
| ว                | กล่องกระดาษ โพลีโฟม ถุงพลาสติก เทป | ไทย             |
| ัตถุดิบที่ใช้ในบรรจุภัณฑ์ | กาว ป้าย                        |                 |
+------------------+--------------------------------+-----------------+

หมายเหตุ ไม่มีต้นทุนวัตถุดิบชนิดใดสูงกว่าร้อยละ 50 ของต้นทุนการผลิตรวม

จำนวนผู้จำหน่ายวัตถุดิบ

วัตถุดิบที่ใช้ในการผลิตที่มาจากผู้ผลิตในประเทศและต่างประเทศมีแนวโน้มใกล้เคียงกันในแต่ละปี
เนื่องจากบริษัทฯ ใช้นโยบายที่จะรักษาความสัมพันธ์อันดีระหว่างลูกค้าและผู้จำหน่ายวัตถุดิบแต่ละราย
และบริษัทฯ ไม่ได้มีการ พึ่งพิงผู้จำหน่ายวัตถุดิบรายใดเกินกว่าร้อยละ 30
ของมูลค่าการซื้อวัตถุดิบที่ผ่านมาเป็นเวลา 3 ปีติดต่อกัน

รายละเอียดสัดส่วนการสั่งซื้อวัตถุดิบจากในประเทศและต่างประเทศในปี 2543, ปี 2544 และปี
2545

  ------------ ----------- -------- ----------- -------- ----------- --------
               ปี 2543               ปี 2544               ปี 2545      

               ล้านบาท      %        ล้านบาท      %        ล้านบาท      %

  ในประเทศ     4,623.70    14.21    2,481.17    8.83     1,889.67    6.51

  ต่างประเทศ    27,910.27   85.79    25,613.34   91.17    27,129.96   93.49

  รวม          32,533.97   100.00   28,094.51   100.00   29,019.63   100.00
  ------------ ----------- -------- ----------- -------- ----------- --------

ผู้จำหน่ายวัตถุดิบ

ผู้จำหน่ายวัตถุดิบของบริษัทฯ สามารถจำแนกออกเป็น 3 แหล่ง ได้แก่

1)  วัตถุดิบที่ซื้อโดยตรง

2)  วัตถุดิบที่ซื้อผ่านกลุ่มบริษัทใหญ่

3)  วัตถุดิบที่ซื้อผ่านบริษัทร่วม

วัตถุดิบที่เป็นส่วนประกอบสำคัญของผลิตภัณฑ์ เช่น IC, Chip
ส่วนใหญ่จะเป็นการจัดซื้อที่ถูกกำหนดโดยลูกค้า
ซึ่งบริษัทใหญ่และบริษัทร่วมอาจถือได้ว่าเป็นหนึ่งในลูกค้า ของบริษัทฯ อย่างไรก็ตาม บริษัทฯ
มีการตรวจสอบคุณภาพของวัตถุดิบที่สั่งซื้อโดยการสุ่มตัวอย่างตามอัตราส่วนของวัตถุดิบแต่ละประเภทและตรวจสอบคุณสมบัติของผู้จำหน่ายวัตถุดิบแต่ละราย
โดยบริษัทฯ ใช้ระบบ Vendor Quality Assurance
ในการตรวจสอบคุณสมบัติของผู้จำหน่ายวัตถุดิบตั้งแต่เริ่มแรก และบริษัทฯ
จะสั่งซื้อวัตถุดิบจากผู้จำหน่ายที่มีคุณสมบัติตามที่บริษัทฯ กำหนดไว้ ตัวอย่างเช่น ได้รับใบรับรอง ISO
9001เป็นต้น

นอกจากนี้ บริษัทฯ ได้อนุญาตให้ผู้จำหน่ายวัตถุดิบ 6 ราย เข้ามาตั้งโรงงานภายในบริษัทฯ
เพื่อให้บริษัทฯ สามารถควบคุมคุณภาพของวัตถุดิบ ช่วยประหยัดเนื้อที่เก็บวัตถุดิบ
และสามารถลดเวลาขนส่งได้ โดยผู้จำหน่ายวัตถุดิบทั้ง 6 ราย มิได้มีส่วนเกี่ยวข้องกับบริษัทฯ
และผู้บริหารของบริษัทฯ ผู้จำหน่ายวัตถุดิบดังกล่าว ได้แก่

  --------------------------------------- -------------------------------
  บริษัท(มีที่ตั้งในโรงงาน)                      จำหน่ายวัตถุดิบ

  Ever Jet Co., Ltd.                      ชิ้นส่วนพลาสติก

  Jet Industries (Thailand) Co., Ltd.     ชิ้นส่วนพลาสติก

  Yong Deng Industry (Thailand) Co., Ltd. ชิ้นส่วนเหล็ก เหล็กปั๊ม

  Lanjo Enterprise (Thailand) Co., Ltd.   ลูกกลิ้ง

  Hypertek Plastic Industry Co., Ltd.     พลาสติก

  Chung Cheng Plastic (Thailand) Co.,     พลาสติก
  Ltd.                                    
  --------------------------------------- -------------------------------

สัดส่วนการซื้อวัตถุดิบ ปี 2543- ปี 2545

  ---------------- ----------- -------- ----------- -------- ----------- --------
                   ปี 2543               ปี 2544               ปี 2545      

                   ล้านบาท      %        ล้านบาท      %        ล้านบาท      %

  ซื้อโดยตรง         32,357.50   99.46    28,017.08   99.73    28,686.98   98.86

  ซื้อผ่านบริษัทใหญ่     95.74       0.29     23.28       0.08     61.88       0.21

  ซื้อผ่านบริษัทร่วม     80.73       0.25     54.14       0.19     270.77      0.93

  รวม              32,533.97   100.00   28,094.50   100.00   29,019.63   100.00
  ---------------- ----------- -------- ----------- -------- ----------- --------

นโยบายการสั่งซื้อวัตถุดิบ

บริษัทฯใช้นโยบายในการเปรียบเทียบราคาในส่วนของวัตถุดิบที่จะซื้อจากผู้จำหน่ายแต่ละรายโดยจะพิจารณาถึงประโยชน์สูงสุดต่อบริษัทฯ
เป็นเกณฑ์ในการตัดสินใจซื้อวัตถุดิบ นอกจากนี้
ในการสั่งซื้อจะทำการวางแผนการจัดซื้อล่วงหน้าโดยประสานงานกับฝ่ายขายและฝ่ายผลิต
เพื่อให้ทราบถึงความต้องการในการใช้วัตถุดิบในแต่ละช่วง
รวมทั้งมีการรักษาระดับของสินค้าคงคลังในส่วนของวัตถุดิบให้อยู่ในระดับที่เหมาะสม

ผลกระทบต่อสิ่งแวดล้อม

บริษัทฯ ได้ดำเนินการผลิตที่ไม่มีผลกระทบต่อสิ่งแวดล้อมเกินกว่าขอบเขตที่กฎหมายกำหนด
และไม่อยู่ในระหว่างถูกกล่าวหา หรือมีข้อพิพาทจากหน่วยงานทางการ
และได้เล็งเห็นความสำคัญของการรักษาสิ่งแวดล้อม โดยบริษัทฯ ได้ใบรับรองมาตรฐาน ISO
14001 Version 2539 ซึ่งตรวจสอบและประเมินโดย Det Norske Veritas (DNV)
ในปี2540 และ ISO14001Version 2539 ซึ่งตรวจสอบและประเมินโดย AFAQ & BESTCERT
ในปี2546 ถือได้ว่าบริษัทฯ ปฏิบัติอยู่ในเกณฑ์มาตรฐาน

  งานที่ยังไม่ได้ส่งมอบ

-ไม่มี-

[1] A Year of Restructuring: EMS Industry Forecast and Analysis,
2001-2006, IDC, กรกฎาคม 2545